wickkiey/tamil-wikipedia-chunked huggingface dataset:
# நாராயண் சதோபா கஜ்ரோல்கர்

**நாராயண் சடோபா கஜ்ரோல்கர் (Narayan Sadoba Kajrolkar)** இவர் ஓர் இந்திய சுதந்திர ஆர்வலரும், காந்தியவாதியும் மற்றும் சமூக சேவகரும் ஆவார். பொதுத் தேர்தலில் பி.ஆர்.அம்பேத்கரை தோற்கடித்தவர் என்று நன்கு அறியப்பட்டவர். பிறப்பால் ஒரு மராத்தியான இவர் அம்பேத்கரின் தனிப்பட்ட உதவியாளராகப் பணியாற்றினார். 1952இல் மும்பை வட மத்திய தொகுதியில் இருந்து நடந்த முதல் மக்களவைத் தேர்தலில் அம்பேத்கருக்கு எதிராக போட்டியிட்டு 15000க்கும் மேற்பட்ட வாக்குகள் வித்தியாசத்தில் தோற்கடித்தார். 1962 தேர்தலில் இரண்டாவது முறையாக அதே தொகுதியிலிருந்து தேர்ந்தெடுக்கப்பட்டார்.  
மகர் சமூகத்தில் பிறந்த நாராயண், 1953ஆம் ஆண்டின் முதல் பிற்படுத்தப்பட்ட வகுப்புகள் ஆணையத்தில் உறுப்பினராக இருந்தார். இவர் பட்டியல் சாதி சமூகங்களை பிரதிநிதித்துவப்படுத்தினார். பின்தங்கிய வர்க்க மக்களின் அமைப்பான தலித் வர்க சங்கத்தின் உறுப்பினராகவும், குழுவின் செயலாளராகவும் பணியாற்றும்போது 1953 ஏப்ரல் 5 ஆம் தேதி ஜெகசீவன்ராமின் பிறந்த நாளைக் கொண்டாட முடிவு செய்தார். சமுதாயத்திற்கு இவர் செய்த பங்களிப்பிற்காக இந்திய அரசு 1970 ஆம் ஆண்டில் இந்தியாவின் மூன்றாவது மிக உயர்ந்த குடிமை கௌரவாமான பத்ம பூசண் விருதினை இவருக்கு வழங்கியது.  
1983இல் இவர் இறந்தார்.
# அமியா சக்ரவர்த்தி

**அமியா சந்திர சக்ரவர்த்தி (Amiya Chandra Chakravarty)** (1901-1986) இவர் ஓர் இந்திய இலக்கிய விமர்சகரும், கல்வியாளரும் மற்றும் பெங்காலி கவிஞரும் ஆவார். இவர் இரவீந்திரநாத் தாகூரின் நெருங்கிய கூட்டாளியாக இருந்தார். மேலும் அவரது கவிதைகளின் பல புத்தகங்களைத் திருத்தியுள்ளார். இவர் காந்தியின் கூட்டாளியாகவும், அமெரிக்க கத்தோலிக்க எழுத்தாளரும் துறவியுமான தாமஸ் மெர்டனின் நிபுணராகவும் இருந்தார். சக்ரவர்த்தி தனது சொந்த கவிதைக்காக 1963 ஆம் ஆண்டில் சாகித்ய அகாடமி விருது வழங்கி கௌரவிக்கப்பட்டார். ஏறக்குறைய ஒரு தசாப்த காலமாக இந்தியாவில் இலக்கியம் மற்றும் ஒப்பீட்டு மதத்தை கற்பித்த இவர், பின்னர் இங்கிலாந்து மற்றும் அமெரிக்காவில் உள்ள பல்கலைக்கழகங்களில் இரண்டு தசாப்தங்களுக்கும் மேலாக கற்பித்தார். 1970 இல், இவருக்கு இந்திய அரசு பத்ம பூசண் விருது வழங்கியது.
# அமியா சக்ரவர்த்தி

## கல்வி மற்றும் தொழில்

கொல்கத்தாவின் அரே பள்ளியில் படித்த இவர், அப்போது பாட்னா பல்கலைக்கழகத்தின் கீழ் இருந்த அசாரிபாக் புனித கொலம்பா கல்லூரியில் பட்டம் பெற்றார். விஸ்வ-பாரதி பல்கலைக்கழகத்தில் 1921 இல் மாணவராக சேர்ந்தார். பின்னர், இவர் அங்கு ஆசிரியரானார்.  
1924 முதல் 1933 வரை இரவீந்திரநாத் தாகூரின் இலக்கிய செயலாளராக இருந்தார். இந்த நேரத்தில், இவர் கவிஞரின் நெருங்கிய கூட்டாளியாக இருந்தார். இவர் 1930 இல் ஐரோப்பா மற்றும் அமெரிக்காவிற்கும் 1932 இல் ஈரான் மற்றும் ஈராக்கிற்கும் சுற்றுப்பயணங்களில் தாகூரின் பயணத் தோழராக இருந்தார்.  
இவர் மகாத்மா காந்தியின் நெருங்கிய கூட்டாளியாகவும் இருந்தார். 1930ஆம் ஆண்டு உப்பு சத்தியாகிரகத்தில் காந்தியுடன் நடந்து சென்றார்.  
தாகூருடனான 1933 பயணத்தைத் தொடர்ந்து, இவர் ஆக்சுபோர்டு பல்கலைக்கழகத்தில் படிப்பதற்காக இந்தியாவை விட்டு வெளியேறினார். 1937 இல் முனைவர் பட்டம் பெற்றார். இவர் ஆக்சுபோர்டில் 1937 முதல் 1940 வரை மூத்த ஆராய்ச்சி சக ஊழியராக பணியாற்றினார். இந்த நேரத்தில், இவர் பர்மிங்காமில் உள்ள செல்லி ஓக் கல்லூரியில் விரிவுரையாளராக கற்பித்தார். 1940 இல் மீண்டும் இந்தியா திரும்பி கொல்கத்தா பல்கலைக்கழகத்தில் ஆங்கிலப் பேராசிரியராகப் பணியில் சேர்ந்தார் .  
1948 ஆம் ஆண்டில், ஹோவர்ட் பல்கலைக்கழகத்தில் ஆங்கிலத் துறையில் சேர சக்ரவர்த்தி அமெரிக்கா சென்றார். யேல் பல்கலைக்கழகத்தில் ஆங்கிலத்தில் வருகை தரும் சக ஊழியராகவும், 1950-51 காலப்பகுதியில் பிரின்ஸ்டனில் உள்ள மேம்பட்ட ஆய்வுகளுக்கான நிறுவனத்தின் உறுப்பினராகவும் இருந்தார். 1953 ஆம் ஆண்டில், இவர் பாஸ்டன் பல்கலைக்கழகத்தின் ஒப்பீட்டு ஓரியண்டல் மதங்கள் மற்றும் இலக்கியத் துறையின் பேராசிரியரானார். சுமித் கல்லூரியிலும் பின்னர் நியூ பால்ட்சில் உள்ள நியூயார்க் அரசு பல்கலைக்கழத்திலும் பேராசிரியர் பதவிகளை வகித்தார்.  
இவர் கவிதை மற்றும் உரைநடை இரண்டையும் எழுதினார். மேலும் இந்தியா, இங்கிலாந்து மற்றும் அமெரிக்கா பத்திரிகைகளில் பல கட்டுரைகளை எழுதினார். இவர் வங்காள மொழியில் பல *வசனத்* தொகுப்புகளை எழுதினார். அவற்றில் குறிப்பிடத்தக்கவை *சாலோ ஜெய்* மற்றும் *கரே பெரார் தின்* . இவரது கவிதைகள் இலட்சியவாதம், மனிதநேயம் மற்றும் இயற்கையின் அழகையும் அழகையும் பிரதிபலிக்கின்றன. *சாலோ ஜெய் என்ற* இவரது புத்தகத்திற்காக இவருக்கு யுனெஸ்கோ பரிசு வழங்கப்பட்டது. 1963 ஆம் ஆண்டில், *கரே பெரார் தின்* சாகித்ய அகாதமி விருதைப் பெற்றது. தாமஸ் ஹார்டியின் *கவிதைகள்* குறித்த விமர்சனப் படைப்பான *டைனஸ்ட்ஸ் மற்றும் போருக்குப் பிந்தைய கவிதைகள்* என்ற புத்தகத்தை இவர் எழுதியுள்ளார்.  
ஜவகர்லால் நேரு, ஆல்பர்ட் சுவைட்சர், போரிஸ் பாஸ்டெர்னக், ஆல்பர்ட் ஐன்ஸ்டைன் மற்றும் தாமஸ் மெர்டன் உட்பட இவரது காலத்தின் குறிப்பிடத்தக்க பல நபர்களை சக்ரவர்த்தி சந்தித்தார். இவர் 1966 நவம்பரில் கென்டக்கியின் கெத்செமனியின் அபேயில் மெர்டனை சந்திக்க வருகை செய்தார். மெர்டன் *ஜென் அண்ட் தி பேர்ட்ஸ் ஆஃப் அபிடைட்* (1968) என்ற தனது புத்தகத்தை சக்ரவர்த்திக்கு அர்ப்பணித்தார். இவர் இந்தியாவுக்கான ஐக்கிய நாடுகள் சபையின் பிரதிநிதியாக பணியாற்றினார்  
சக்கரவர்த்தி தாகூரின் படைப்புகளின் பல ஆங்கில மொழிபெயர்ப்புகளைத் திருத்தியுள்ளார். இவற்றில் மிகவும் பிரபலமானவை: *ஒரு தாகூர் ரீடர்* (1961) மற்றும் *தி ஹவுஸ்வார்மிங் மற்றும் பிற தேர்ந்தெடுக்கப்பட்ட எழுத்துக்கள்* (1965). தாமஸ் மெர்டனின் தாமஸ் மெர்டன் என்ற ஆசிய பத்திரிகையின் ஆலோசனை ஆசிரியராகவும் இருந்தார் .
# அமியா சக்ரவர்த்தி

## அங்கீகாரம்

- பத்ம பூசண் (1970)
- விஸ்வபாரதியிலிருந்து தேசிகோட்டம விருது
- சாகித்ய அகாதமி விருது (1963)
# சிறிய சிவப்பு புத்தகம் (ஆல்கஹாலிக்ஸ் அனானிமஸ்)

**சிறிய சிவப்பு புத்தகம்** (*The Little Red Book)* என்பது ஏஏ மாநாட்டில் அங்கீகரிக்கப்படாத ஏஏ வின் உறுப்பினர்கள் அதிகம் விரும்பி படித்த புத்தகம் ஆகும், இது முதன்முதலில் வெளியிடப்பட்டபோது அதன் சிவப்பு மற்றும் மஞ்சள் நிற அட்டையின் காரணமாக பெரிய சிவப்பு புத்தகம் என்றும் அழைக்கப்பட்டது; பெரிய புத்தகத்தின் அட்டைப்படம் 1955 இல் இரண்டாவது பதிப்பில் நீல நிறமாக மாறியது.  
உண்மையான தலைப்பு ***பன்னிரண்டு வழிமுறைகள்: ஆல்கஹாலிக்ஸ் அனானிமஸின் பன்னிரண்டு வழிமுறைகள் திட்டத்தின் விளக்கம்*** . பெரிய சிவப்பு புத்தகம் ஏஏ இணை நிறுவனர் மருத்துவர் பாப் விரும்பி மற்றவர்களையும் படிக்க வலியுறுத்தினார். இந்த புத்தகத்தின் தலைப்பு பின்னர் 1949ஆம் ஆண்டில் 5 வது பதிப்பில் சிவப்பு புத்தகம் ஆனது.  
மூன்று தனித்தனி பதிப்புகள் உள்ளன:  
- சிறிய சிவப்பு புத்தகம் அநாமதேயருக்கு, 1946. (ஆர் எட் வெப்ஸ்டர்)
- பில் பி., 1998 எழுதிய சிறிய சிவப்பு புத்தகம் படிக்க உதவும் வழிகாட்டி .
- சிறிய சிவப்பு புத்தகம் மகளிருக்கு கரேன் கேசி மற்றும் பில் டபிள்யு, 2004. இந்த புத்தக உரைவிளக்கம் மகளிர் தொடர்பானது. எப்படி பெண்கள் போதைப் பழக்க அனுபவம் மற்றும் அதிலிருந்து மீண்டார்கள் என விளக்குகிறது.  
இப்புத்தகங்களை ஹேசல்டன் அறக்கட்டளை வெளியிட்டுள்ளது.
# தேத்தி

**தேத்தி** (**Teti**), பண்டைய எகிப்தின் பழைய இராச்சியத்தின் ஆறாம் வம்சத்தை நிறுவியவரும், அவ்வம்சத்தின் முதல் பார்வோனும் ஆவார். சக்காராவில் இவரது கல்லறை பிரமிடு உள்ளது. பார்வோன் இரண்டாம் ராமேசஸ் எழுதிய பாபிரஸ் தாளில் துரின் மன்னர்கள் பட்டியலிலின் படி, இவர் எகிப்தை கிமு 2345 முதல் கிமு 2333 முடிய 12 ஆண்டுகள் ஆண்டதாக கருதப்படுகிறது. இவரது தாய் செசெசெட் ஆவார்.  
வில் பார்வோன் தேத்தியின் சிதிலமடைந்த பிரமிடு]]
# தேத்தி

## இதனையும் காண்க

- பாரோக்களின் பட்டியல்
- பண்டைய எகிப்திய அரசமரபுகள்
# உரூப் மாலிக்

**உரூப் மாலிக்** *(Roop Mallik)* என்பவர் ஓர் இந்திய உயிர் இயற்பியலாளர் ஆவார். வைரசுகள், மைட்டோகாண்ட்ரியா, எண்டோசோம் உள்ளிட்ட உட்புறம் வாழும் செல்களைக் கடத்தும் இயக்கு புரத மூலக்கூறுகளின் மீநுண்ணளவு பிரிவு தொடர்பான ஆய்வுகளில் இவர் ஈடுபடுகிறார். கினசின் மற்றும் டைனீன் போன்ற இயக்கு புரதங்கள் பல்வேறு செல்லுலார் செயல்முறைகளான செல் பிரிவு, குமிழிப் போக்குவரத்து, உயிரணு உட்கவர்தல் மூலக்கூற்றை கட்டுதல் போன்றவற்றைச் செயல்படுத்த பைக்கோ-நியூட்டன் அளவு சக்தியை உருவாக்குகின்றன. மூலக்கூற்று இயக்கு புரதங்களின் செயல்பாடு மற்றும் கல்லீரலில் நோய்க்கிருமி சிதைவு மற்றும் கொழுப்பு நீர்ச்சமநிலையில் அதன் பங்கு ஆகியவற்றைப் புரிந்துகொள்ள இவர் ஆய்வகம் கவனம் செலுத்துகிறது.
# உரூப் மாலிக்

## குடும்பம்

பேராசிரியர். மாலிக் 1970 ஆம் ஆண்டு வட இந்திய மாநிலமான உத்தரப் பிரதேசத்தில் இருக்கும் சிறிய நகரமான அலகாபாத்தில் பிறந்தார். இவருடைய தந்தை ஓர் இயந்திரப் பொறியாளர், தாயார் மிகவும் சாதாரண குடும்பப் பின்னணியில் பிறந்த இல்லத்தரசியாவார்.
# உரூப் மாலிக்

## தொழில்

அலகாபாத் பல்கலைக்கழகத்தில் மாலிக் இயற்பியலில் முதுகலை பட்டப்படிப்பை 1993 ஆம் ஆண்டு முடித்தார் . இவரது மாமா ஆலோசனையின் பேரில் 1994 ஆம் ஆண்டு இறுக்கப்பட்ட பொருண்மை இயற்பியல் துறையில் முனைவர் பட்டத்திற்காக மும்பை டாடா அடிப்படை ஆராய்ச்சி நிறுவனத்தில் இருக்கும் ஈவி சம்பத் குமாரின் பரிசோதனைக் கூடத்தில் சேர்ந்தார். After the completion of his Ph.D. with over 20 international articles, 20 எண்ணிக்கைக்கும் மேற்பட்ட பன்னாட்டு அளவிலான கட்டுரைகளுடன், . கிருட்டிண மூர்த்தி மற்றும் செயந்த் உத்கோங்கரின் ஆய்வகத்தில் பிந்தைய முனைவர் பட்ட ஆசிரியராக குறுகிய காலம் பணியாற்றினார். இந்த குறுகிய பதவிக்காலத்தில் உயிரியல் உலகிற்கு இவர் அறிமுகமானார். 2002 ஆம் ஆண்டில், கலிபோர்னியா பல்கலைக்கழகத்தின் வளர்ச்சி மற்றும் செல் உயிரியல் துறையில் சிடீவன் கிராசின் ஆய்வகத்தில் சேர்ந்தார். 2006 ஆம் ஆண்டு இவர் மீண்டும் உயிரியல் அறிவியல் துறையில் உதவிப் பேராசிரியராக பணியில் சேர்ந்தார். In 2006, he again joined TIFR, as assistant professor in Department of Biological Sciences (DBS).
# உரூப் மாலிக்

## தனிப்பட்ட வாழ்க்கை

மும்பையின் டாடா அடிப்படை ஆராய்ச்சி நிறுவனத்தில் பணியாற்றும் டாக்டர் சிரீலசா நாயரை மாலிக் மணந்தார்.
# உரூப் மாலிக்

## விருதுகள்

•இன்போசிசு விருது- 2018
•அறிவியல் மற்றும் தொழில்நுட்பத்திற்கான சாந்தி சுவருப் பட்நாகர் விருது – 2014
# முதலாம் பெப்பி

**முதலாம் பெப்பி மெரிரே** (**Pepi I Meryre**) (also **Pepy I**) பண்டைய எகிப்தின் பழைய இராச்சியத்தை கிமு 2331 முதல் கிமு 2287 முடிய ஏறத்தாழ 40 ஆண்டுகளுக்கு மேல் ஆண்ட ஆறாம் வம்சத்தின் மூன்றாம் பார்வோன் ஆவார். இவருக்கு 7 மனைவிகளும், 6 குழந்தைகளும் இருந்தனர். இவர் தனது ஆட்சியின் இறுதிக் காலத்தில், தன் மகன் மெரென்ரே நெம்டியம்சாஃப்புடன் இணை ஆட்சியராக இருந்தார். இவரது கல்லறைப் பிரமிடு தெற்கு சக்காராவில் உள்ளது.  
மன்னர்களின் பட்டியலில் முதலாம் பெப்பின் பெயர் ]]
# முதலாம் பெப்பி

## இதனையும் காண்க

- பண்டைய எகிப்திய பாரோக்கள்
- பண்டைய எகிப்திய அரசமரபுகள்
# கூறு (கோட்டுருவியல்)

ஒரு திசையற்ற கோட்டுருவின் **கூறு** அல்லது **இணைப்புக் கூறு** (*component*, *connected component*) என்பது அக்கோட்டுருவின் ஒரு உட்கோட்டுருவாகும்.
:கூறாக அமையும் இந்த உட்கோட்டுருவில் அதன் ஒவ்வொரு முனைய இருமங்களும் பாதையால் இணைக்கப்பட்டிருக்கும் மேற்கோட்டுருவின் வேறெந்த அதிகப்படியான முனைகளுடன் அந்த இருமத்தின் முனையங்கள் இணைக்கப்பட்டிருக்காது.  
- படுகை விளிம்புகள் இல்லாத முனை தானே ஒரு கூறாக அமையும்.
- இணைப்புள்ள கோட்டுருவிற்கு ஒரேயொரு கூறுதான் உண்டு; அக்கோட்டுருவே ஒரு கூறாகும்.
# கூறு (கோட்டுருவியல்)

## சமான உறவு

கோட்டுருவின் முனைகளின் மீது வரையறுக்கப்பட்ட ஒரு சமான உறவின் சமானப் பகுதிகளைக் கொண்டும் கூறுகளை மாற்றுமுறையில் வரையறுக்கலாம்.  
ஒரு திசையற்ற கோட்டுருவில் ஒரு முனை *u* இலிருந்து மற்றொரு முனை *v* விற்கு ஒரு பாதை இருந்தால், *u* இலிருந்து "சென்றடையக்கூடியது" *v* என்ற உறவு வரையறுக்கப்படுகிறது. இந்த வரையறையில் ஒற்றை முனைகள் "0" நீளமுள்ள பாதைகளாகவும், ஒரு பாதையில் ஒரு முனை மீண்டும் வரலாம் எனவும் கொள்ளப்படுகிறது.  
இந்த "சென்றடையக்கூடியது" என்ற உறவு ஒரு சமான உறவாக அமைகிறது. ஏனெனில்:
- இது ஒரு எதிர்வு உறவு
:ஒரு முனையிலிருந்து அதற்கே "0" நீளமுள்ள பாதை உள்ளதால் உட்கோட்டுருவின் ஒரு முனை *u* இலிருந்து *u* ஐச் சென்றடையலாம்  
- இது ஒரு சமச்சீர் உறவு
:*u* இலிருந்து *v* ஒரு பாதை இருக்குமானால், அப்பாதையிலுள்ள அதே விளிம்புகள் *v* இலிருந்து *u* ஒரு பாதையை அமைக்கும்.  
- இது ஒருகடப்பு உறவு
:*u* இலிருந்து *v* மற்றும் *v* இலிருந்து *w* பாதைகள் இருக்குமானால் அப்பாதைகளை ஒன்றிணைத்து *u* இலிருந்து *w* பாதையாக்கலாம்.  
இந்த "சென்றடையக்கூடியது" என்ற சமான உறவின் சமானப் பகுதிகளால் உருவாகும் தூண்டப்பட்ட உட்கோட்டுருக்கள் மூலக்கோட்டுருவின் கூறுகளாக அமைகின்றன.
# இரண்டாம் பெப்பி

**இரண்டாம் பெப்பி** (**Pepi II**); பன்டைய எகிப்தின் பழைய எகிப்து இராச்சியத்தை ஆண்ட ஆறாம் வம்சத்தின் 5-ஆம் பார்வோன் ஆவார். புது இராச்சியத்தின் எகிப்திய மன்னர்களின் பட்டியல் படி, இர்ண்டாம் பெப்பி, ஆறு வயதில் அரியணை ஏறி, பண்டைய எகிப்தை கிமு 2319 முதல் கிமு 2224 முடிய 91 ஆண்டுகள் ஆண்டதாகக் குறிப்பிடுகிறது. இவரது பட்டப் பெயர் **நெபர் கரே** ஆகும். இரண்டாம் பெப்பியின் நீண்ட் கால ஆட்சிக் காலத்தின் போது பழைய எகிப்து இராச்சியம் வீழ்ச்சிப் பாதையில் சென்று கொண்டிருந்தது. இவரது கல்லறைப் பிரமிடு தெற்கு சக்காராவில் உள்ளது. இவரது ஆட்சியின் முடிவில் உள்ளூர் நிலக்கிழார்களின் ஆதிக்கம் பெருகத் துவங்கியதாலும், இவருக்குப் பின் வந்த இரண்டு பார்வோன்கள் திறமையற்றவர்களாக இருந்தமையாலும், ஆறாம் வம்சத்தின் ஆட்சி கிமு 2181-இல் முடிவுற்றது. பின்னர் 1725-இல் போனீசியா நாட்டின் ஐக்சோஸ் வம்சத்தவர்களின் முதலாம் இடைநிலைக்காலம் துவங்கியது.
# இரண்டாம் பெப்பி

## இதனையும் காண்க

- பாரோக்களின் பட்டியல்
- பண்டைய எகிப்திய அரசமரபுகள்
# நைகல் சவேரி

**பேராசிரியர் நைஜல் சவேரி** *(Prof. Nigel Savery)* இங்கிலாந்து நாட்டிலுள்ள பிரிசுடல் பல்கலைக்கழகத்தில் மூலக்கூறு உயிரியலாளர் பேராசிரியராகப் பணிபுரிகிறார்.  
பிரிசுடல் பல்கலைக்கழகத்தில் ஆராய்ச்சி மற்றும் சொற்பொழிவு நடத்திய காலத்தில், டாக்டர் சவேரி எழுத்துப்படி மற்றும் டி.என்.ஏ-சேத அங்கீகாரம் மற்றும் பழுதுபார்ப்பு துறையில் குறிப்பிடத்தக்க பங்களிப்புகளைச் செய்துள்ளார்.  
புரதங்கள் டி.என்.ஏ உடன் எவ்வாறு தொடர்பு கொள்கின்றன என்பதைப் புரிந்துகொள்வது மரபியல் படிப்பதற்கான புதிய முறைகளை உருவாக்குவதற்கான முக்கியமான முதல் படியாகும். டாக்டர் சவேரியின் குழு சமீபத்தில் சேதமடைந்த டி.என்.ஏவை சரிசெய்வதில் ஈடுபடும் ஒரு பாக்டீரியா புரதமான ஈ.கோலை புரதம் (ஓர் எழுத்துப்படி-பழுதுபார்க்கும் இணைப்பு காரணி) ஆய்வில் முன்னேற்றம் கண்டது.
# அஜுதியா நாத் கோஸ்லா

**அஜுதியா நாத் கோஸ்லா (Ajudhia Nath Khosla )** (1892 திசம்பர் 11 &nbsp; - 1984) இவர் ஓர் இந்திய பொறியியலாளரும் மற்றும் அரசியல்வாதியுமாவார். இவர் இந்தியாவின் மத்திய நீர்வழி பாசன மற்றும் ஊடுருவல் ஆணையத்தின் தலைவராக இருந்தார்.  
கோஸ்லா புதுதில்லியில் பிறந்தார். மேலும் 1954 முதல் 1959 வரை ரூர்க்கி இந்திய தொழில்நுட்பக் கழகத்தின் துணைவேந்தராக பணியாற்றினார். இவருக்கு 1954 இல் பத்ம பூசண் மற்றும் 1977 இல் பத்ம விபூசண் விருது வழங்கப்பட்டது. இவர் 1958இல் இந்திய நாடாளுமன்றத்தின் மாநிலங்களவை உறுப்பினராக நியமிக்கப்பட்டார். ஆனால் 1959 இல் அதை விட்டு விலகி இந்திய திட்டமிடல் ஆணையத்தில் சேர்ந்தார். இவர் 1962 செப்டம்பர் முதல் 1966 ஆகத்து வரையும் மீண்டும் 1966 செப்டம்பர் முதல் 1968 சனவரி வரையிலும் ஒடிசாவின் ஆளுநராக இருந்தார். 1961 முதல் 1962 வரை இந்திய தேசிய அறிவியல் கழகத்தின் தலைவராக இருந்தார்.
# அஜுதியா நாத் கோஸ்லா

## கல்வி

பஞ்சாபின் ஜலந்தர் மாவட்டத்தில் பிறந்த இவர் தனது ஆரம்பக் கல்வியை ஜலந்தரிலேயே மேற்கொண்டார். 1908இல் மெட்ரிகுலேஷன் தேர்ச்சி பெற்ற பின்னர், 1912இல் லாகூரில் உள்ள டி.ஏ.வி கல்லூரியில் இளங்கலை பட்டம் பெற்ற பின்னர் 1913 இல் தாமசன் கட்டிடப் பொறியியல் கல்லூரியில் (இப்போது இந்திய தொழில்நுட்பக் கழகம், ரூர்க்கி ) சேர்ந்தார். 1916இல் ஒரு கட்டிடப் பொறியாளராக வெளியேறினார்.
# அஜுதியா நாத் கோஸ்லா

## தொழில்

1916 இல் பட்டம் பெற்ற பிறகு, பஞ்சாப் பொதுப்பணித் துறையின் நீர்ப்பாசனத் துறையுடன் தனது வாழ்க்கையைத் தொடங்கினார். சில ஆண்டுகளில், இந்திய பொறியியலாளர்கள் சேவை நிறுவப்பட்டு, (1919) பக்ரா அணை திட்டத்தின் ஆய்வுகள் மற்றும் விசாரணைகளுக்காக இவருக்கு முதல் பணி (1917 செப்டம்பர் – 1921 மார்ச் ) ஒதுக்கப்பட்டது. இந்த காலகட்டத்தில், இவர் இந்திய பயணப் படையுடன் நியமிக்கப்பட்ட அதிகாரியாக மெசொப்பொத்தேமியாவுக்குச் சென்று 18 மாதங்கள் செலவிட்டார். அங்கு பணியாற்றும் போது (1918-1920) இவர் ஆறுகள் மற்றும் பரந்த பள்ளத்தாக்குகளில் துல்லியமாக சமன் செய்வதற்காக கோஸ்லா வட்டை உருவாக்கினார். 1921 முதல் 1926 வரை இவர் சுலைமங்கே தடுப்பணையை நிர்மாணிப்பதில் ஈடுபட்டார்.  
1931ஆம் ஆண்டில் கோஸ்லா அமெரிக்காவிற்கும் ஐரோப்பாவிற்கும் மண் மறுசீரமைப்பு, நீர் வெளியேற்றம் மற்றும் அணை வடிவமைப்பில் சமீபத்திய நுட்பங்களைப் படிக்க நியமிக்கப்பட்டார். திரும்பியதும் இவர் சத்லஜ் பள்ளத்தாக்கு கால்வாய்களின் பஞ்சநாத் தலைமைப் பணிக்கு அனுப்பப்பட்டார். 1936 சூன் மற்றும் செப்டம்பருக்கு இடையில், அபீசாபாத் பிரிவின் பொறுப்பாளராக இருந்தபோது, 'தி டிசைன் ஆப் வையர்ஸ் ஆன் பெர்மியபுள் பவுன்டேசன்' என்ற தனது மகத்தான படைப்பை எழுதினார். இந்த வெளியீடு இந்தியாவிலும் வெளிநாட்டிலும் இத்தகைய கட்டமைப்புகளின் வடிவமைப்பில் புரட்சியை ஏற்படுத்தியது.
# அஜுதியா நாத் கோஸ்லா

## பங்களிப்புகள்

### பொறியாளராக

- இவர் தனது முறைகளை டிரிம்யூ தடுப்பணையின் வடிவமைப்பிற்குப் பயன்படுத்தினார் . மேலும் இரண்டு ஆண்டுகளுக்குள் (1937-1939), 4-5 ஆண்டுகளுக்கு இயல்பான காலத்திற்கு எதிராக அதைக் கட்டினார் .
- இவர் 1939இல் கண்காணிப்பு பொறியாளராகவும், 1943இல் தலைமை பொறியாளராகவும் பணியாற்றினார். மேலும் இரு பணிகளிலும், பக்ரா அணை திட்டத்தை கவனித்து வந்தார்.
- புதிதாக அமைக்கப்பட்ட மத்திய நீர்வழிகள், நீர்ப்பாசனம் மற்றும் ஊடுருவல் ஆணையத்தின் முதல் தலைவராக 1945இல் நியமிக்கப்பட்டார்.
- கடக்வஸ்லாவில் உள்ள பூனா ஆராய்ச்சி நிலையத்தை மத்திய நீர் மற்றும் மின் நிலையமாக உருவாக்கினார்.
- இவர் திட்டமிடல், வடிவமைப்பு மற்றும் ஈராகுத்து அணையைப் போன்ற முக்கிய நீர்வள திட்டங்களை நிர்மாணித்தார்.
- இவர் 1963இல் ஓய்வு பெறும்வரை பக்ரா கட்டுப்பாட்டு வாரியத்தின் ஆலோசகர் குழுவின் துணைத் தலைவராகவும் பின்னர் தலைவராகவும் பணியாற்றினார்.
- பாக்கித்தானுடனான சிந்து நீர் தகராறுக்கான பேச்சுவார்த்தைகளில் பல ஒப்பந்தங்களை கொண்டுவருவதில் இவர் முக்கியப் பங்கு வகித்தார்.
# அஜுதியா நாத் கோஸ்லா

## பங்களிப்புகள்

### கல்வியாளராக

- இவர் கட்டிடப் பொறியாளர் கல்லூரியின் முதல் இந்திய துணைவேந்தராக நியமிக்கப்பட்டார் (பின்னர் ரூர்க்கி பல்கலைக்கழகம் என்றும் பின்னர் இந்திய தொழில்நுட்பக் கழகம், ரூர்க்கி என்றும் பெயர் மாற்றப்பட்டது).
- இவர் இரண்டு சிறப்பு பொறியியல் துறைகளின் நிறுவனர் ஆவார். அவை பல்கலைக்கழகத்தை சர்வதேச அளவில் பிரபலமாக்கியுள்ளன: நீர்வள மேம்பாட்டு பயிற்சி மையம் மற்றும் பூகம்ப பொறியியலில் ஆராய்ச்சி மற்றும் பயிற்சி பள்ளி.
# அஜுதியா நாத் கோஸ்லா

## பங்களிப்புகள்

### அரசு

- 1959ஆம் ஆண்டில் திட்டக் குழுவின் உறுப்பினராக பணியாற்ற அப்போதைய இந்தியப் பிரதமரால் அழைக்கப்பட்டார்.
- 1962ஆம் ஆண்டில் ஒடிசாவின் ஆளுநராக நியமிக்கப்பட்டார். அத்தகைய பொறுப்பு வழங்கப்பட்ட முதல் தொழில்முறை பொறியாளர் இவர்.
# அஜுதியா நாத் கோஸ்லா

## அங்கீகாரம்

- பத்மா விபூசண், 1977
- சாந்தி ஸ்வரூப் பட்நாகர் விருது, 1974
- பத்ம பூசன், 1954
- இவரது படித்த கல்லூரியின் மூலம் கெளரவ முனைவர் பட்டம் வழங்கப்பட்டது.
# உசைன் அகமது மதானி

**உசைன் அகமத் மதானி** (**Hussain Ahmad Madani** ) (1879 அக்டோபர் 6 - 1957 திசம்பர் 5 ) இவர் ஓர் இந்திய இஸ்லாமிய அறிஞராவார் . 1954இல் இந்தியாவின் குடிமை கௌரமான பத்ம பூசண் விருதினைப் பெற்ற முதல் நபர்களில் இவரும் ஒருவராவார்.  
1920களில் காங்கிரசு-கிலாபத் ஒப்பந்தத்தை உறுதிப்படுத்துவதில் மதானி முக்கியப் பங்கு வகித்தார். மேலும் 1920கள் மற்றும் 1930களில் தொடர்ச்சியான சொற்பொழிவுகள் மற்றும் துண்டுப்பிரசுரங்கள் மூலம், இந்திய தேசிய காங்கிரசுடன் இந்திய உலமாக்களின் ஒத்துழைப்புக்கு களம் தயார் செய்தார்.  
1938 இல் இவர் எழுதிய *முத்தாகிதா கௌமியாத் இஸ்ர் இஸ்லாம்* என்ற புத்தகம் வெளியிடப்பட்டது. இந்த புத்தகம் இந்தியாவின் பிரிவினையை எதிர்த்தது. அதில் மதானி ஒரு ஐக்கியப்பட்ட இந்தியாவுக்குள் ஒரு கலப்பு தேசியவாதத்தின் இலட்சியத்திற்காக வாதிட்டார். இது எந்தவொரு மதப் பகிர்வையும் விட முழு துணைக் கண்டத்திலும் தனது சமூகத்தின் பரவலுக்கும் செழிப்புக்கும் உகந்ததாக இருக்கும் என்று இவர் கருதினார் .
# உசைன் அகமது மதானி

## ஆரம்ப கால வாழ்க்கை

உசைன் அகமது மதானி உத்தரபிரதேசத்தில் உன்னாவ் மாவட்டத்தில் பங்கர்மாவ் என்ற சிறிய நகரத்தில் பிறந்தார். இவர் பிறந்தபோது இவரது தந்தை பங்கர்மாவில் ஆசிரியராக பணிபுரிகிறார். இவரது குடும்பம் முதலில் பைசாபாத் மாவட்டத்தில் உள்ள தாண்டாவில் இருந்தது . நபிகள் நாயகத்தின் வழித்தோன்றலாக இருந்த இவரது தந்தையின் பெயர் சையித் ஹபீபுல்லா என்பதாகும்.
# உசைன் அகமது மதானி

## கல்வி மற்றும் ஆன்மீக பயிற்சி

1892ஆம் ஆண்டில், தனது பதின்மூன்றாவது வயதில், தாருல் உலூம் தேவ்பந்திற்குச் சென்றார். அங்கு இவர் முகமது ஹசன் என்பவரிடம் படித்தார். ஆழ்ந்த விஞ்ஞானங்களை முடித்த பின்னர், இவர் ரசீத் அகமத் கங்கோகியின் சீடரானார். பின்னர் சூபி பாதையில் மற்றவர்களுக்கு வழிகாட்ட இவருக்கு அங்கீகாரம் வழங்கப்பட்டது.
# உசைன் அகமது மதானி

## தொழில்

தாருல் உலூம் தேவ்பந்தில் பட்டம் பெற்ற பிறகு, இவர் தனது குடும்பத்துடன் மதீனாவுக்கு குடிபெயர்ந்தார். இவர் அரபு இலக்கணம், உசுல் அல்-ஃபிக், உசுல் அல்-ஹதீஸ் மற்றும் குர்ஆனிய எக்ஸெஜெஸிஸ் ஆகியவற்றைக் கற்பிக்கத் தொடங்கினார். மதீனாவில் இந்த பல்வேறு இஸ்லாமிய அறிவியல்களை கற்பிக்க 18 ஆண்டுகள் செலவிட்டார். பின்னர் இவர் தலைமை ஆசிரியராகவும், *தாருல் உலூம்* தேவ்பந்தின் "ஷேகுல் ஹதீஸ்" ஆகவும் நியமிக்கப்பட்டார். இவர் சுமார் 28 ஆண்டுகள் இந்த பதவியில் பணியாற்றினார். ஷேகுல்-ஹிந்த் மௌலானா மகமது ஹசன் தலைமையிலான அடித்தளக் குழுவில் (ஜாமியா மில்லியா இஸ்லாமியாவின் அடித்தளத்திற்காக) 1929 அக்டோபர் 29 அன்று சந்தித்தார். இவர் இரு நாடுகளின் விரிவினைக்கு எதிராக இருந்த்தால் கிழக்கு உ.பி. மற்றும் பீகாரில் இருந்து ஏராளமான முஸ்லிம்கள் இந்தியப் பிரிவினையின் போது பாக்கித்தானுக்கு குடியேற மறுத்துவிட்டனர். இவர் 1957 இல் இறக்கும் வரை ஜாமியத் உலமா-இ-ஹிந்தின் தலைவராக இருந்தார். (இவர் இறக்கும் வரை தாருல் உலூம் தேவ்பந்தில் ஷேகுல் ஹதீஸின் பதவியையும் வகித்தார்)..
- வங்காளதேசத்தின் சில்ஹெட்டில் இவரது முயற்சிகள் மற்றும் கடின உழைப்பால் 'மதானி சத்தர்' என்ற பெயரிடப்பட்ட அமைப்பு ஏற்படுத்தப்பட்டது.
# உசைன் அகமது மதானி

## மரணம் மற்றும் மரபு

மௌலானி மதானி 1957 திசம்பர் 5 அன்று இறந்தார்.
# ஆரையூர் அருள்

**மூ. அருளம்பலம்** (பிறப்பு: செப்ரெம்பர் 19, 1949) என்பவர் **ஆரையூர் அருள்** என்ற பெயரில் எழுதி வரும் இலங்கையின் மட்டக்களப்பைச் சேர்ந்த எழுத்தாளரும், கலைஞரும் ஆவார். 1960 முதல் கூத்து, நாடகம், வில்லுப்பாட்டு, கவிதை, சிறுகதைகள், கட்டுரைகள் போன்ற பல துறைகளில் இவரது ஆக்கங்களும் செயற்பாடுகளும் அமைந்துள்ளன.
# ஆரையூர் அருள்

## வாழ்க்கைக் குறிப்பு

அருளம்பலம் தனது ஆரம்பக் கல்வியை ஆரைப்பற்றை இ.கி.மி.த.க.பாடசாலையிலும், உயர்கல்வியை மட்டக்களப்பு சிவானந்தா தேசியப் பாடசாலையிலும் கற்றார். ஆசிரியராகப் பயிற்சி பெற்று முதலாம் தர இலங்கை அதிபராகப் பணியாற்றினார்.
# ஆரையூர் அருள்

## எழுதிய நூல்கள்

- பேச்சியம்பாள் பாடல்கள் (2001)
- மட்/புதுக்குடியிருப்பு கற்பரசி கண்ணகி அம்பாள் பாடல்கள் (2002)
- புன்னைச்சோலை ஸ்ரீ பத்திரகாளி அம்பாள் பாடல்கள் (2002)
- கல்லடி - உப்போடை - நொச்சிமுனை ஸ்ரீ சித்தி விநாயகர் ஸ்ரீ பேச்சியம்பாள் பாடல்கள் (2010)
- ஈழத்து திருச்செந்தூர் முருகன் ஆலயம் சிதானந்த தபோவனம் ஸ்தாபகர் ஓங்காரானந்த சரஸ்வதி சரிதம் (2010)
- பேச்சியம்பாளின் அவதாரமும் ஆலயமும் (2012)
- “கிராமத்து உள்ளங்கள்” நாட்டார் இலக்கியம் (2013)
- “இறையின்பப் பாவாரம்” (பக்தியிலக்கியம், 2016)
- ‘கலாபூசணம்‘ தேசிய விருது இந்து கலாச்சார அலுவல்கள் திணைக்களம் வழங்கியது, 2010)
- ‘இறைஞான தேசிகர்‘ (இராமகிருஷ்ண மிசன் தலைவர் சுவாமி கபாலீசுவரானந்தா வழங்கியது, 2011)
- ‘சாதனையாளர்‘ விருது (ஆரையம்பதி சமூக அபிவிருத்தி அமைப்பு வழங்கியது, 2012)
# வாழ்க்கை வரலாறு திரைப்படம்

**வாழ்க்கை வரலாறு திரைப்படம்** (Biographical film) என்பது திரைப்படங்களில் உள்ள ஒரு வகையாகும். இது கற்பனையற்ற வரலாற்று அடிப்படையிலான நபர் அல்லது மக்களின் வாழ்க்கையை மையமாக வைத்து எடுக்கப்படும் திரைப்படம் வாழ்க்கை வரலாறுத் திரைப்படம் ஆகும். இத்தகைய திரைப்படங்கள் ஒரு வரலாற்று நபரின் வாழ்க்கையைக் காட்டுகின்றன, மேலும் மைய கதாபாத்திரத்தின் உண்மையான பெயர் பயன்படுத்தப்படுகிறது.  
இந்த வகை திரைப்படம் ஆவணத் திரைப்படம் மற்றும் வரலாற்று நாடகப் படங்களிலிருந்து வேறுபடுகின்றன, அதில் அவர்கள் ஒரு நபரின் வாழ்க்கைக் கதையை அல்லது அவர்களின் வாழ்க்கையின் மிக வரலாற்று முக்கியத்துவம் வாய்ந்த ஆண்டுகளை விரிவாகச் சொல்ல முயற்சிக்கிறார்கள்.  
ஒரு நபரை பற்றி சித்தரிக்கப்படும் பொது உண்மையான நபர்களாக இருப்பதால், அவற்றின் செயல்களும் குணாதிசயங்களும் பொதுமக்களுக்குத் தெரிந்தவை (அல்லது குறைந்தபட்சம் வரலாற்று ரீதியாக ஆவணப்படுத்தப்பட்டவை) அதன் காரணமாக வாழ்க்கை வரலாற்றுப் பாத்திரங்க ளில் நடிக்கும் நடிகர்கள் மற்றும் நடிகைக ள் தேர்வு மிகச்சரியாக இருத்தல் வேண்டும்.  
1972 ஆம் ஆண்டு அகத்தியர் என்ற தமிழ் சித்தரை மையமாக வைத்து இயக்குநர் ஏ. பி. நாகராஜன் என்பவரால் அகத்தியர் என்ற பெயரில் திரைப்படம் தயாரிக்கப்பட்டது. அதை தொடர்ந்து பெரியார் (2007), நடிகையர் திலகம் (2018) போன்ற திரைப்படங்கள் வெளியானது.
# சாகசத் திரைப்படம்

**சாகசத் திரைப்படம்** (Adventure films) என்பது திரைப்படங்களில் உள்ள ஒரு வகையாகும். அவை பொதுவாக சண்டைக் காட்சிகளைப் பயன்படுத்தி பிரமாண்டமான கவர்ச்சியான இடங்களை ஆற்றல்மிக்க வகையில் காண்பிப்பதே சாகசத் திரைப்படம் ஆகும். சாகசப் படங்கள் பெரும்பாலும் ஒரு காலப் பின்னணியில் அமைக்கப்படுகின்றன மற்றும் வரலாற்று சூழலில் கற்பனை சாகச கதாநாயகர்களை தழுவியே கதைகள் இருக்கலாம். ராஜாக்கள், போர்கள், கிளர்ச்சி அல்லது திருட்டு போன்றவை பொதுவாகக் காணப்படுகின்றனது.  
சாகசப் படங்கள் அதிரடி, இயங்குபடம், நகைச்சுவைத் திரைப்படம், நாடகம், கனவுருப்புனைவு, அறிவியல் புனைகதை, குடும்பம், திகில் அல்லது போர் போன்ற பிற திரைப்பட வகைகளுடன் இணைத்து தயாரிக்கப்படுகின்றது.
# விக்கிப்பீடியா:Statistics/weekly/31-May-2020
| 220 | 151.253.19.220 | 0 | 1 | 0 | 0 | 0 | 0 | 0 | 1 | 4 |  |
| 221 | Qoan | 0 | 1 | 0 | 0 | 0 | 0 | 0 | 1 | 3 |  |
| 222 | Prabhakaransr | 0 | 1 | 0 | 0 | 0 | 0 | 0 | 1 | 170 |  |
| 223 | Mayooranathan | 0 | 1 | 0 | 0 | 0 | 0 | 0 | 1 | 74 |  |
| 224 | Galib Tufan | 0 | 1 | 0 | 0 | 0 | 0 | 0 | 1 | 91 |  |
| 225 | 2409:4072:890:F96A:0:0:19CE:C0A4 | 0 | 1 | 0 | 0 | 0 | 0 | 0 | 1 | 18 |  |
| 226 | Siam2019 | 0 | 0 | 0 | 0 | 1 | 0 | 0 | 1 | 0 |  |
| 227 | 2401:4900:360A:E7C:2:2:F1F5:8612 | 0 | 1 | 0 | 0 | 0 | 0 | 0 | 1 | 0 |  |
| 228 | Kailash PL | 0 | 1 | 0 | 0 | 0 | 0 | 0 | 1 | 222 |  |
| 229 | Fasharath ali | 0 | 1 | 0 | 0 | 0 | 0 | 0 | 1 | 3 |  |
| 230 | 2409:4072:682:E6BA:D07F:2904:B876:A2AF | 0 | 1 | 0 | 0 | 0 | 0 | 0 | 1 | 0 |  |
| 231 | RAVI KUMAR aacharya | 0 | 0 | 0 | 0 | 0 | 0 | 1 | 1 | 0 |  |
| 232 | 2409:4072:6495:9CB2:B5A4:85:9ADE:160C | 0 | 1 | 0 | 0 | 0 | 0 | 0 | 1 | 0 |  |
| 233 | CptViraj | 0 | 0 | 0 | 0 | 0 | 0 | 1 | 1 | 0 |  |
| 234 | Jaipurfootraj00 | 0 | 0 | 0 | 0 | 0 | 0 | 1 | 1 | 0 |  |
| 235 | Sundar | 0 | 0 | 0 | 0 | 0 | 0 | 1 | 1 | 0 |  |
| 236 | 49.206.125.82 | 0 | 1 | 0 | 0 | 0 | 0 | 0 | 1 | 202 |  |
| 237 | 2402:8100:2882:D11E:73EA:7DE6:39AD:2AD1 | 0 | 1 | 0 | 0 | 0 | 0 | 0 | 1 | 2010 |  |
| 238 | 106.198.114.17 | 0 | 1 | 0 | 0 | 0 | 0 | 0 | 1 | 318 |  |
| 239 | 2409:4072:6E9E:CA9B:0:0:AC8B:3001 | 0 | 1 | 0 | 0 | 0 | 0 | 0 | 1 | 0 |  |
| 240 | 82.7.116.40 | 0 | 1 | 0 | 0 | 0 | 0 | 0 | 1 | 0 |  |
| 241 | 2409:4072:591:1A32:B85E:27AF:C14C:ADB7 | 0 | 1 | 0 | 0 | 0 | 0 | 0 | 1 | 116 |  |
| 242 | Selvan1164 | 0 | 1 | 0 | 0 | 0 | 0 | 0 | 1 | 14 |  |
| 243 | Neechalkaran | 0 | 1 | 0 | 0 | 0 | 0 | 0 | 1 | 0 |  |
| 244 | 2409:4072:619D:9EA4:B742:6ED1:31D9:7AF8 | 0 | 1 | 0 | 0 | 0 | 0 | 0 | 1 | 0 |  |
| 245 | 2409:4072:6301:9570:0:0:1284:8AD | 0 | 1 | 0 | 0 | 0 | 0 | 0 | 1 | 1 |  |
| 246 | 106.211.235.177 | 0 | 1 | 0 | 0 | 0 | 0 | 0 | 1 | 1 |  |
| 247 | 2409:4072:101:CC81:0:0:96C:70A1 | 0 | 1 | 0 | 0 | 0 | 0 | 0 | 1 | 0 |  |
| 248 | 103.25.44.98 | 0 | 1 | 0 | 0 | 0 | 0 | 0 | 1 | 0 |  |
| 249 | Anupamdutta73 | 0 | 1 | 0 | 0 | 0 | 0 | 0 | 1 | 1 |  |
| 250 | 223.182.209.33 | 0 | 1 | 0 | 0 | 0 | 0 | 0 | 1 | 6 |  |
| 251 | 109.74.73.57 | 0 | 1 | 0 | 0 | 0 | 0 | 0 | 1 | 0 |  |
| 252 | 106.66.141.113 | 0 | 1 | 0 | 0 | 0 | 0 | 0 | 1 | 27 |  |
| 253 | 2409:4072:640D:AE40:F4D7:FDE8:1753:40CB | 0 | 1 | 0 | 0 | 0 | 0 | 0 | 1 | 0 |  |
| 254 | 59.99.221.132 | 0 | 1 | 0 | 0 | 0 | 0 | 0 | 1 | 100 |  |
| 255 | 117.241.213.200 | 0 | 1 | 0 | 0 | 0 | 0 | 0 | 1 | 1 |  |
| 256 | Babulbaishya | 0 | 1 | 0 | 0 | 0 | 0 | 0 | 1 | 17 |  |
| 257 | 2401:4900:1730:99ED:68DE:FA5F:C38:87D7 | 0 | 1 | 0 | 0 | 0 | 0 | 0 | 1 | 3 |  |
| 258 | AvvaiC123 | 0 | 1 | 0 | 0 | 0 | 0 | 0 | 1 | 179 |  |
| 259 | Colon Vasquez | 0 | 0 | 0 | 0 | 0 | 0 | 1 | 1 | 0 |  |
| 260 | 119.74.96.56 | 0 | 0 | 0 | 0 | 0 | 0 | 1 | 1 | 0 |  |
| 261 | 2402:3A80:195E:C6DA:0:0:0:2 | 0 | 1 | 0 | 0 | 0 | 0 | 0 | 1 | 19 |  |
| 262 | 101.127.206.30 | 0 | 1 | 0 | 0 | 0 | 0 | 0 | 1 | 0 |  |
| 263 | 2409:4072:6497:3935:0:0:21CE:A0A5 | 0 | 1 | 0 | 0 | 0 | 0 | 0 | 1 | 71 | } |
# சிறில் மத்தியூ

**களுவாதுவாகே சிறில் மத்தியூ** (*Caluadewage Cyril Mathew*, 30 செப்டம்பர் 1912 &ndash; 17 அக்டோபர் 1989) இலங்கை சிங்கள அரசியல்வாதி ஆவார். இவர் ஐக்கிய தேசியக் கட்சியின் முன்னாள் நாடாளுமன்ற களனித் தொகுதி உறுப்பினரும், ஜே. ஆர். ஜெயவர்தனாவின் 1977 அமைச்சரவையில் அமைச்சரும் ஆவார்.
# சிறில் மத்தியூ

## அரசியலில்

மத்தியூ ஐக்கிய தேசியக் கட்சியின் துணைப் பொதுச் செயலாளராக 1956 முதல் 1967 வரை பணியாற்றினார். பின்னர் அவர் அன்றைய கட்சித் தலைவரும் பிரதமருமாக இருந்த டட்லி சேனாநாயக்கவுடன் முரண்பட்டு பதவியில் இருந்து விலகினார்.  
இவர் *சிங்களவர்களே! பௌத்தத்தைப் பாதுகாக்க எழுவீர்* என்ற நூலை எழுதி சிங்களவர்களை தமது உரிமைகளைக் காக்க வரும் படி அறைகூவல் விடுத்தார்.  
மத்தியூ ஐக்கிய தேசியக் கட்சியின் வேட்பாளராக 1977 நாடாளுமன்றத் தேர்தலில் களனித் தொகுதியில் போட்டியிட்டு 56.04% வாக்குகள் பெற்று வெற்றி பெற்று நாடாளுமன்றம் சென்றார். இவர் இலங்கைத் தமிழர்களின் அரசியலில் கடும்போக்கைக் கடைப்பிடித்தார். 1977 இல் ஜே. ஆர். ஜெயவர்தனாவின் அமைச்சரவையில் இடம்பெற்றார். 1983 சூலை தமிழருக்கு-எதிரான வன்முறைகளுக்கு இவரும் ஒரு முக்கிய பொறுப்பாளியாக இருந்தவர் என இவர் மீது குற்றச்சாட்டுகள் உள்ளன. 1984 இல் தமிழ் சிறுபான்மையினரின் குறைகளைத் தீர்ப்பதற்காக ஜெயவர்த்தன அழைத்த மாநாட்டை பகிரங்கமாக விமர்சித்ததன் பின்னர் இவர் அமைச்சர் பதவியில் இருந்து விலக்கப்பட்டு, ஆளும் கட்சியில் இருந்தும் நீக்கப்பட்டார். ஜயவர்தாவிற்குப் பின்வந்த அரசுத்தலைவர் ரணசிங்க பிரேமதாசா இவரை மீண்டும் கட்சியில் சேர்த்துக் கொண்டார். 1989 அக்டோபர் 17 இல் இவர் மாரடைப்பால் காலமானார்.  
இவரின் மகன் நந்தா மத்தியூ ஒரு நாடாளுமன்ற உறுப்பினராக இருந்து, பின்னர் பல அமைச்சுப் பதவிகளை வகித்து வந்தார். இவர் பின்னர் சந்திரிக்கா பண்டாரநாயக்க குமாரதுங்க, மகிந்த ராசபக்ச ஆட்சிக் காலத்தில் ஊவா மாகாண ஆளுனராகப் பதவி வகித்தார்.
# வட ஆப்பிரிக்க மரபியல் வரலாறு

**வட ஆப்பிரிக்க மரபியல் வரலாறு** *(genetic history of North Africa)* பெரிதும் புவிப்பரப்பியல் நிலைமைகளால் கட்டுபடுத்தப்பட்டுள்ளது. தெற்கில் சகாரா பலைவனமும் வடக்கில் நடுத்தரைக் கடலும் முந்துவரளாற்ரு மரபன் பாய்வின் அரண்களாக அமைந்துள்ளன. என்றாலும் வடகிழக்கு ஆப்பிரிக்காவும் Levant பகுதியும் சூயசு அருகில் ஒற்றை நிலப்பகுதியாக அமைந்துள்ளன. கிப்ரால்ட்டர் நீர்ச்ச்சந்தியில் வட ஆப்பிரிக்காவும் ஐரோப்பாவும் தொலைவே பிரிந்துள்ளன. பனியூழிப்பெரும்ம் போன்ற தாழ்வான கடல்மட்டம் நிலவிய காலங்களில், இப்போது நடுத்தரைக் கடலிலும் கிப்ரால்ட்டர் நீர்ச்சந்தியிலும் அமிழ்ந்திருக்கம் தீவுகள் மேலெழுந்து காணப்படும்.  
இந்த நிலைமைகளால் ஆப்பிரிக்காவில் இருந்து ஐரோப்பாவுக்கு தீவுவழிப் புலம்பெயர்வு நிகழ்ந்திருக்கலாம். சகாராவின் புதிய கற்கால ஈரமிக்க காலகட்டங்களில் ஓரளவு சகாராவில் இருந்த மக்கள் வடக்காக வட ஆப்பிரிக்கத் தென்பகுதிக்குப் பெயர்ந்து சென்றிருக்கலாம். மேற்காசிய மக்களும் ஈரமான சகாரா பகுதிக்கு ஈர்க்கப்பட்டு பெயர்ந்து வந்திருக்கலாம். மேற்காசிய மக்கள் நடுத்தரைக் கடலோரமாகவும் ஆப்பிரிக்காவுக்கு இடம்பெயர்ந்திருக்க வாய்ப்புண்டு.  
வரலாற்றுக்கு முந்தைய காலங்களில், தெற்கே சஹாரா பாலைவனமும் வடக்கே மத்தியதரைக் கடலும் துணை-சஹாரா ஆப்பிரிக்கா மற்றும் ஐரோப்பாவிலிருந்து குடியேறியவர்களின் வருகைக்கு குறிப்பிடத்தக்க புவியியல் தடைகளாக இருந்தன. இருப்பினும், மேற்கு ஆசியா மற்றும் வட ஆப்பிரிக்கா சினாயில் ஒரு ஒற்றை நிலப்பரப்பை உருவாக்குகின்றன. மேற்கு ஆசியாவிலிருந்து வந்த புதிய கற்கால மக்கள் சூயஸ், பாப் எல்-மண்டேப் அல்லது மத்திய தரைக்கடல் வழியாக வந்த ஈரப்பதமான சஹாராவால் ஈர்க்கப்பட்டிருப்பார்கள்.  
தற்போதைய அறிவியல் விவாதம் வட ஆப்பிரிக்கர்களின் தற்போதைய மரபணு தொகுப்பிற்கு மரபணு ஓட்டத்தின் வெவ்வேறு காலகட்டங்களின் ஒப்பீட்டு பங்களிப்புகளை தீர்மானிப்பதில் கவனம் செலுத்துகிறது.
# தெனீப்பர் மேல்நிலம்

**தெனீப்பர் மேல்நிலம்** (*Dnieper Upland*, ) என்பது தெனீப்பர் மற்றும் தெற்கு பூக் ஆகிய இரு ஆறுகளுக்கு இடையே அமைந்திருக்கும் இடமாகும். இது மத்திய உக்ரைனில் சைத்தோமிர், கீவ், வின்னீத்சா, செர்க்காசி, கிரோவோராத், தினேப்ரொபெத்ரொவ்சுக் ஆகிய மாகாணங்களுக்கிடையே அமைந்துள்ளது.  
வடக்குப் பகுதி பொலேசியன் தாழ்நிலத்திலும், தெற்குப் பகுதி கருங்கடல் தாழ்நிலத்திலும், கிழக்கு ஓரம் தெனீப்பர் ஆறும் அமைந்துள்ளது. மேற்குப் பகுதி வோல்ஹினியன்-பொடோலியன் மேல்நிலமும் உள்ளது. வடக்குப் பகுதி சராசரியாக 220-240 மீ (720-790 அடி) உயரமும், தென் பகுதி 150-170 மீ (490-560அடி) உயரமாகவும் உள்ளது. அதிகபட்சமாக வடமேற்குப் பகுதியில் 323மீ (1060அடி) உயரமாகவும் உள்ளது. மேட்டுநிலத்தின் முக்கிய அம்சங்களாக கீவ் மலைகள், கனிவ் மலைகள் மற்றும் பிற உள்ளன.  
இவ்விடம் ஆழமான அருவிகள், மற்றும் சில நேரங்களில் பள்ளத்தாக்குகள் கொண்டும் வகைப்படுத்தப்படுகின்றன. குறிப்பாக அடர்த்தியான ராவின்-குல்ச் தொடர், சிஸ்-தெனீப்பர் பகுதியில் கனிவ் மலைகளுக்குள் அமைந்துள்ளது.  
இந்த மேட்டு நிலம் இரும்பு, மாங்கனீசு, கிரானைட், கிராபைட்டு, பழுப்பு நிலக்கரி, கயோலின் உள்ளிட்ட பல தாது வளங்களை கொண்டுள்ளது.
# பொலேசியத் தாழ்நிலம்

**பொலேசியத் தாழ்நிலம்** (*Polesian Lowland*) என்பது கிழக்கு ஐரோப்பிய சமவெளியின் தென்மேற்கு பகுதியில் தினேப்பர் ,பிரிப்பியாத், தெசுனா ஆகிய ஆறுகளுடன் அமைந்துள்ள ஒரு வடிநிலப் பகுதியாகும். இப்பகுதி பெலருஸ்-உக்ரைன் எல்லைப் பகுதி வரை நீண்டுள்ளது. இந்தத் தாழ்நிலத்தின் கிழக்குப் பகுதி உருசியாவின் பிரையான்சுக் மாகாணம் வரை நீண்டுள்ளது.  
இந்த தாழ்நிலத்தின் பரப்பு 270,000 சதுரகிமீ (100,000 சதுர மைல்கள்). பொலேசியத் தாழ்நிலம் பெரும்பாலும் மணல் பாங்கான சதுப்புநிலப் பள்ளத்தாக்குகளைக் கொண்டு வகைப்படுத்தப்படுகின்றன. இப்பகுதியின் சராசரி உயரம் 150 மீ முதல் 200 மீட்டர் வரை (490-660அடி) வேறுபடுகிறது, இப்பகுதியின் உயர்ந்த இடம் 316 மீட்டர் (1037 அடி) உயரம் கொண்ட ஓவ்ருச் முகடு ஆகும்.
# ஹரிமுக்தீஸ்வரர் கோயில், அரியமங்கை

**ஹரிமுக்தீஸ்வரர் கோயில் ** தஞ்சாவூர் மாவட்டத்தில் அய்யம்பேட்டை ரயில் நிலையத்திற்குத் தென்மேற்கில் 1 கி.மீ. தொலைவில் அரியமங்கை என்னுமிடத்தில் உள்ள கோயிலாகும்.
# ஹரிமுக்தீஸ்வரர் கோயில், அரியமங்கை

## இறைவன், இறைவி

இங்கு கோயில் கொண்டுள்ள இறைவன் ஹரிமுக்தீஸ்வரர். இறைவி ஞானாம்பிகை.
# ஹரிமுக்தீஸ்வரர் கோயில், அரியமங்கை

## சப்தஸ்தானப் பல்லக்கு

இத்தலத்திற்குத் திருச்சக்கராப்பள்ளி சப்தஸ்தானப் பல்லக்கு முதல் நாள் பிற்பகல் வந்து சேரும். இவ்வூருக்குப் பல்லக்கு இல்லாததால், கும்பத்தில் ஆவாஹனம் செய்த அரியமங்கை நாதர் முதல் தலத்து இறைவனை எதிர்கொண்டு அழைத்துச் செல்வார்.
# ஹரிமுக்தீஸ்வரர் கோயில், அரியமங்கை

## கல்வெட்டு

சக்கராப்பள்ளி சோழர் கல்வெட்டால் இவ்வூரின் ஒரு பகுதியாக வளநகர் சக்கராப்பள்ளி இருந்ததாகக் குறிக்கப்படுவதால் இவ்வூரின் பெருமையையும் அறியமுடிகிறது. கல்வெட்டில் காணப்படும் அகழிமங்கலமே மருவி இன்று அரிமங்கை என்னும் மிகச்சிறிய குடியிருப்புப்பகுதியாக மாறியுள்ளது.
# ஹரிமுக்தீஸ்வரர் கோயில், அரியமங்கை

## சக்கராப்பள்ளி சப்தஸ்தானத் தலம்

சப்தமாதர்கள் வழிபட்ட ஏழு கோயில்களில், சக்கராப்பள்ளி சப்தஸ்தானத் தலமாகக் கோயில்களில், இதுவும் ஒன்றாகும். சப்தமங்கைத் தலங்கள் என்றும் அழைக்கப்படுகின்ற இவை கீழ்க்கண்ட இடங்களில் அமைந்துள்ளன.  
- சக்கரப்பள்ளியில் உள்ள சக்கரவாகேசுவரர் கோயில்
- அரியமங்கையில் உள்ள ஹரிமுக்தீஸ்வரர் கோயில்
- சூலமங்கையில் (சூலமங்கலம்) உள்ள கிருத்திவாகேசுவரர் கோயில்
- நந்திமங்கையில் உள்ள ஜம்புகேஸ்வரர் கோயில்
- பசுமங்கையில் (பசுபதிகோயில்) உள்ள பசுபதீசுவரர் கோயில்
- தாழமங்கையில் (தாழமங்கலம்) உள்ள சந்திரமௌலீசுவரர் கோயில்
- புள்ளமங்கை என்றழைக்கப்படுகிற ஆலந்துறைநாதர் கோயில்
# ஜம்புகேஸ்வரர் கோயில், நந்திமங்கை

**ஜம்புகேஸ்வரர் கோயில்** தமிழ்நாடு, தஞ்சாவூர் மாவட்டம், நந்திமங்கை என்னுமூரில் அமைந்துள்ள இரு சிவன் கோவில் ஆகும்.
# ஜம்புகேஸ்வரர் கோயில், நந்திமங்கை

## தல வரலாறு

சக்கராப்பள்ளி சப்தஸ்தானத்தி்ன் நான்காவது தலம் நந்திமங்கை என்னுமிடத்தில் உள்ளது. இத்தலம் தஞ்சாவூர் மாவட்டத்தில் தஞ்சாவூர்-கும்பகோணம் நெடுஞ்சாலையில் 13 கி.மீ. நெடுஞ்சாலைக்குக் கிழக்காக 1 கி.மீ. தொலைவில் உள்ளது. நந்திதேவர் பூஜித்து பேறு பெற்றதால் நந்திமங்கை என்றும் நந்திமங்கள ஷேத்திரம் என்றும் அழைக்கப்படுகிறது. திருச்சக்கராப்பள்ளி சப்தஸ்தானத்தில் இத்தலமே மேற்கு பார்த்த சன்னதியைக் கொண்டுள்ளது. ஆனால் தெற்கு வாசல் வழியாகத்தான் செல்லமுடியும். மேற்கில் உள்ள திறப்பிற்கு நேர் எதிரில் இவ்வூர் அந்தணர்களின் ருத்ரபூமி உள்ளது. சுடலை ஒளி இறைவன்மீது படும் வண்ணம் அமைக்கப்பட்டுள்ளது. பங்குனி சங்கடஹர சதுர்த்தியன்று மாலை சிவலிங்கத்திருமேனியை சூரியக்கதிர்கள் தழுவும் சூரிய பூசையும் நடைபெறுகிறது.
# ஜம்புகேஸ்வரர் கோயில், நந்திமங்கை

## இறைவன், இறைவி

இங்கு கோயில் கோயில் கொண்டுள்ள இறைவன் ஸ்ரீஜம்புகேஸ்வரர். இறைவி அகிலாண்டேஸ்வரி.
# ஜம்புகேஸ்வரர் கோயில், நந்திமங்கை

## சக்கராப்பள்ளி சப்தஸ்தானத் தலம்

சப்தமாதர்கள் வழிபட்ட ஏழு கோயில்களில், சக்கராப்பள்ளி சப்தஸ்தானத் தலமாகக் கோயில்களில், இதுவும் ஒன்றாகும். சப்தமங்கைத் தலங்கள் என்றும் அழைக்கப்படுகின்ற இவை கீழ்க்கண்ட இடங்களில் அமைந்துள்ளன.  
- சக்கராப்பள்ளியில் உள்ள சக்கரவாகேசுவரர் கோயில்
- அரியமங்கையில் உள்ள ஹரிமுக்தீஸ்வரர் கோயில்
- சூலமங்கையில் (சூலமங்கலம்) உள்ள கிருத்திவாகேசுவரர் கோயில்
- நந்திமங்கையில் உள்ள ஜம்புகேஸ்வரர் கோயில்
- பசுமங்கையில் (பசுபதிகோயில்) உள்ள பசுபதீசுவரர் கோயில்
- தாழமங்கையில் (தாழமங்கலம்) உள்ள சந்திரமௌலீசுவரர் கோயில்
- புள்ளமங்கை என்றழைக்கப்படுகிற ஆலந்துறைநாதர் கோயில்
# ஜம்புகேஸ்வரர் கோயில், நந்திமங்கை

## கல்வெட்டு

சோழர் கல்வெட்டில் இவ்வூர் நடுவிற்சேரி எனக் குறிப்பிடப்பட்டுள்ளது. நந்திமங்கையின் அக்ரகாரத்தின் மேற்கிலுள்ள ஸ்ரீராஜகோபாலசுவாமி திருக்கோயில் தஞ்சை நாயக்க மன்னன் விஜயராகவ நாயக்கனால் எடுக்கப்பட்டது என்பதற்குச் சான்றாக அர்ச்சாவதார பெருமான வணங்கிய நிலையில் விஜயராகவ நாயக்கனின் சிற்பம் உள்ளது.
# குள்ளம்பதி

**குள்ளம்பதி** (KULLAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கும், மத்தூர் ஊராட்சி ஒன்றியத்துக்கும் உட்பட்ட ஒரு வருவாய் கிராமம் ஆகும்.
# குள்ளம்பதி

## மக்கள்வகைப்பாடு

இந்த ஊரானது மத்தூரில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 42 கிலோமீட்டர் தொலைவிலும், மாநிலத் தலைநகரான சென்னையில் இருந்து 247 கிலோமீட்டர் தொலைவிலும் உள்ளது.
# சந்திரமௌலீசுவரர் கோயில், தாழமங்கை

**சந்திரமௌலீசுவரர் கோயில்** என்பது தஞ்சாவூர் மாவட்டத்தில் தஞ்சாவூர் - கும்பகோணம் நெடுஞ்சாலையில் பசுபதிகோயிலுக்கு முன்பாக சாலையின் மேற்புறம் உள்ள ஒரு சிவன் கோயில் ஆகும்.
# சந்திரமௌலீசுவரர் கோயில், தாழமங்கை

## தல வரலாறு

சக்கராப்பள்ளி சப்தஸ்தானத்தி்ன் ஆறாவது தலமான இத்தலம் தாழமங்கையில் உள்ளது. இத்தலம் சோழர்களுக்கு முன் ஆண்ட முத்தரையர்கள் காலத்து கோயில். இக்கோயிலுக்குக் கிழக்கிலுள்ள திருக்குளத்தில் பூர்ண சந்திரனின் கிரணங்கள் பிரதிபலித்து கோயிலுள்ள இறைவனைப் பூஜித்ததால் இறைவனின் திருநாமம் சந்திரமௌலீஸ்வரர் என்றாயிற்று என்கிறது தலபுராணம். இத்தலத்திற்கு வரும் பல்லக்கு நிற்கக்கூட நேரமின்றி தீபாராதனையுடன் புறப்பட்டு விடும்.  
- சக்கரப்பள்ளியில் உள்ள சக்கரவாகேசுவரர் கோயில்
- அரியமங்கையில் உள்ள ஹரிமுக்தீஸ்வரர் கோயில்
- சூலமங்கையில் (சூலமங்கலம்) உள்ள கிருத்திவாகேசுவரர் கோயில்
- நந்திமங்கையில் உள்ள ஜம்புகேஸ்வரர் கோயில்
- பசுமங்கையில் (பசுபதிகோயில்) உள்ள பசுபதீசுவரர் கோயில்
- தாழமங்கையில் (தாழமங்கலம்) உள்ள சந்திரமௌலீசுவரர் கோயில்
- புள்ளமங்கை என்றழைக்கப்படுகிற ஆலந்துறைநாதர் கோயில்
# கல்வித் திரைப்படம்

**கல்வித் திரைப்படம்** (educational film) என்பது திரைப்பட வகைகளில் ஒன்றாகும். இதன் முதன்மை நோக்கம் கல்வி கற்பிப்பது ஆகும். இது கற்பித்தல் முறைகளுக்கு மாற்றாக வகுப்பறைகளில் கல்வித் திரைப்படங்கள் பயன்படுத்தப்பட்டுகின்றது.  
முதல் அதிகாரப்பூர்வ கல்வித் திரைப்படங்கள் சர்ச்சைக்குரிய தாக விவாதிக்கப்படுகின்றது. சில ஆய்வாளர்கள் முதல் கல்வித் திரைப்படங்கள் 1897 ஆம் ஆண்டில் செயின்ட் பீட்டர்ஸ்பர்க்கில் காட்டப்பட்டன என்று பரிந்துரைத்தனர், மற்ற ஆய்வாளர்கள் முதல் கல்வித் திரைப்படங்கள் 1913 இல் நியூஸ்ரீலால் காட்டப்பட்டதாக சொல்லப்படுகின்றது. இதன் காரணமாக கல்வித் திரைப்படம் 1990 களில் முற்பகுதியில் அறிமுகப்படுத்தப்பட்டதாக நிரூபிக்கப்படுகின்றது.  
இந்த வகை திரைப்படம் சமூக அறிவியல் மற்றும் புவியியல் திரைப்படங்கள், வரலாற்றுத் திரைப்படம், கலை மற்றும் கைவினை திரைப்படம், இலக்கியம் மற்றும் மொழி கலை திரைப்படம், சமூகவியல் திரைப்படம் போன்ற பல பிரிவுகளில் காண்பிக்கப்படுகிறது.
# மார்க்கெட் ராஜா எம்.பி.பி.எஸ்

**மார்க்கெட் ராஜா எம் பி பி எஸ்** (*Market Raja MBBS*) என்பது 2019 ஆண்டைய இந்தியத் தமிழ்த் திரைப்படமாகும். இதை சரண் எழுதி இயக்க, எஸ். மோகன் தயாரித்துள்ளார். இந்த படத்தில் ஆரவ் முன்னணி கதாபாத்திரத்தில் அறிமுகமாகியுள்ளார். மேலும் இப்படத்தில் காவ்யா தாப்பர், நிகேஷா படேல் ஆகியோரும் இணைந்து நடித்துள்ளனர். படத்திற்கு சைமன் கே. கிங் இசையமைத்துள்ளார், ஒளிப்பதிவை இயக்குனரின் தம்பியான கே. வி. குகன் மேற்கொள்ள, படத்தொகுப்பை கோபி கிருஷ்ணா செய்துள்ளார். இப்படம் 2019 நவம்பர் 29 அன்று வெளியிடப்பட்டது.
# மார்க்கெட் ராஜா எம்.பி.பி.எஸ்

## நடிகர்கள்

- மார்க்கெட் ராஜாவாக ஆரவ்
- வாணிஸ்ரீ ஆக காவ்யா தாப்பார்
- ஸ்டெபனியாக நிகேசா படேல்
- சந்திரபாபுவாக விகான்
- வாணிஸ்ரீயின் தந்தை சிவாஜி முத்தையாவாக நாசர்
- மார்க்கெட் ராஜாவின் தாய் சுந்தரி பாயியாக ராதிகா சரத்குமார்
- சந்திரபாபுவின் தாயாக ரோகிணி
- மனோகர் சிங்காக பிரதீப் ரவட்
- நிழலுலக தலைவன் ராதாவாக சாயாஜி சிண்டே
- அமைச்சர் ராமதாசாக ஹரீஷ் பேரடி
- தாசாக ஆதித்யா (நடிகர்)
- வர்தாவாக சாம்ஸ்
- பின் லேடனாக முனீஷ்காந்த் ராமதாஸ்
- பின் லேடனின் மனைவியாக தேவதர்சினி
- மோகனாக மதன் பாப்
- நிழலுலக இளைய தலைவர் நிதின் சத்யா
- யோகி பாபு
- வையாபுரி
# மார்க்கெட் ராஜா எம்.பி.பி.எஸ்

## இசை

இயக்குநர் சரணின் படத்தில் முதன் முதலில் சைமன் கே. கிங் இசையமைத்துள்ளார்.
# மார்க்கெட் ராஜா எம்.பி.பி.எஸ்

## வெளியீடு

### சந்தைப்படுத்தல் மற்றும் வெளியீடு

படத்தின் முதல் தோற்றம் 1 மே 2019 அன்று வெளியிடப்பட்டது. படத்தின் முன்னோட்டம் 24 செப்டம்பர் 2019 அன்று வெளியிடப்பட்டு, இதுவரை பத்து லட்சம் பார்வைகள் பார்துள்ளனர்.  
முதலில், படம் 8 நவம்பர் 2019 அன்று வெளியிட திட்டமிடப்பட்டிருந்தது. ஆனால் தவிர்க்க முடியாத சில காரணங்களால் அது ஒத்திவைக்கப்பட்டது. பின்னர், இந்த படம் 29 நவம்பர் 2019 அன்று உலகளவில் வெளியிடப்படும் என்று அறிவிக்கப்பட்டது.
# கனவுருப்புனைவுத் திரைப்படம்

**கனவுருப்புனைவுத் திரைப்படம்** (Fantasy film) என்பது அற்புதமான கருப்பொருள்கள், மந்திரம், இயற்கைக்கு அப்பாற்பட்ட நிகழ்வுகள், புராணங்கள், நாட்டுப்புறவியல் கதைகள் அல்லது கவர்ச்சியான கற்பனை உலகங்களைக் கொண்ட கற்பனை வகையைச் சேர்ந்த திரைப்படங்கள் கனவுருப்புனைவுத் திரைப்படம் ஆகும். இந்த வகை ஊகப்புனைவு, அறிபுனைத் திரைப்படம் மற்றும் திகில் திரைப்படங்களுடன் சேர்ந்த புனைகதைகளின் ஒரு வடிவமாகக் கருதப்படுகிறது. கனவுருப்புனைவுத் திரைப்படம் பெரும்பாலும் மந்திரம், புராணம், அதிசயம் மற்றும் அசாதாரணமான வாழ்வியலை கொண்டது.  
1980 களில் வரை கற்பனைத் திரைப்படங்கள் மிகக் குறைவாகவே இருந்தன, உயர் தொழில்நுட்ப திரைப்படத் தயாரிக்கும் நுட்பங்களும் பார்வையாளர்களின் ஆர்வமும் அதிகரித்ததால் இந்த வகை தற்பொழுது செழித்து வளர்ந்துள்ளது. 1903 ஆம் ஆண்டு இயக்குநர் ஜார்ஜஸ் மெலிஸ் என்பவரால் முதல் ஊமைத் திரைப்படம் பிரஞ்சு மொழியில் தயாரிக்கப்பட்டது.
# 3-தயோபீன் அசிட்டிக் அமிலம்

**3-தயோபீன் அசிட்டிக் அமிலம்** *(3-Thiophene acetic acid)* என்பது C<sub>6</sub>H<sub>6</sub>O<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம கந்தகச் சேர்மமான இது வெண்மை நிறத்தில் ஒரு திண்மமாகக் காணப்படுகிறது. பாலிதயோபீன் எனப்படும் பல்தயோபீன் வழிப்பெறுதிகள் தயாரிக்க உதவும் முன்னோடிச் சேர்மமாக 3-தயோபீன் அசிட்டிக் அமிலம் கவனத்தை ஈர்க்கிறது.
# தன்னாட்சி இயக்கம் (இந்தியா)

**இந்தியாவில் தன்னாட்சி இயக்கம்** (**Indian Home Rule movement**), பிரித்தானிய இந்தியாவின் மாகாணங்களையும், ஆட்சிப் பகுதிகளையும் ஆங்கிலேயர்களுக்கு பதிலாக இந்தியர்களின் தன்னாட்சியுடன் கூடிய அரசுகள் நிர்வகிப்பதை வலியுறுத்தும் இயக்கமாகும்.  
பம்பாய் மாகாணத்தின் பெல்கமில் நடைபெற்ற மாநாட்டின் போது ஏப்ரல், 1916 அன்று இந்திய விடுதலை இயக்கத் தலைவர்களான பால கங்காதர திலகர், எஸ். சுப்பிரமணிய அய்யர், சத்தியேந்திர நாத் போசு, அன்னி பெசண்ட், முகமது அலி ஜின்னா ஆகியோரால் இவ்வியக்கம் நிறுவப்பட்டது.  
துவக்கத்தில் இந்திய தேசிய காங்கிரசு மற்றும் அகில இந்திய முசுலிம் லீக் கட்சிகளின் உறுப்பினர்களால் ஈர்க்கப்பட்ட இவ்வியக்கம் ஈர்க்கப்பட்டது. இவ்வியக்கம் மேற்கொண்ட 1916-ஆம் ஆண்டு லக்னோ உடன்படிக்கையின் படி, இந்தியத் தீவிரவாத தேசிய மற்றும் மிதவாத தேசியவாதத் தலைவர்களை ஒன்றிணைத்தது.  
இதனால் பிரித்தானிய இந்திய அரசுக்கு எதிராக நாடு முழுவதும் எழுந்த மக்கள் போராட்டங்களால், பிரித்தானிய அரசு அன்னி பெசன்ட்டை கைது செய்தது. போராட்டங்களை தணிக்க வேண்டி பிரித்தானிய அர்சு மாண்டேகு-செம்ஸ்போர்டு சீர்திருத்தங்கள் அடிப்படையில் இந்திய அரசுச் சட்டம், 1919 இயற்றி, சென்னை மாகாணம், வங்காள மாகாணம், பம்பாய் மாகாணம், மத்திய மாகாணம் மற்றும் பஞ்சாப் மாகாணங்களில் வரையறுக்கப்பட்ட அதிகாரங்களுடன், மக்கள் பிரதிநிதிகள் கொண்ட சட்டமன்றங்கள் நிறுவப்பட்டது. 1921ல் கிராமப்புற மக்களின் மேம்பாட்டிற்காக பஞ்சாயத்துக் குழுக்கள் அமைக்கப்பட்டது. 1920-இல் இவ்வியக்கத்தின் தலைவராக மகாத்மா காந்தி தேர்ந்தெடுக்கப்பட்டார்.  
இவ்வியக்கத்தின் மைய நோக்கங்கள் நிறைவேறியதால், இந்திய விடுதலை இயக்கத்தில் மட்டுமே கருத்தில் கொள்ளப்பட்டது. எனவே இவ்வியக்கம் தானாக செயல் இழந்து . தேசியத் தலைவர்கள் இந்திய விடுதலை இயக்கத்தில் கவனம் செலுத்தினர். எனவே 1921-இல் தன்னாட்சி இயக்கத்தின் பெயர், சுயராச்சிய சபை எனப் பெயர் மாற்றம் செய்யப்பட்டது.
# கனவுருப்புனைவு

**கனவுருப்புனைவு** (Fantasy) ஒரு கற்பனையான பிரபஞ்சத்தில் அமைக்கப்பட்ட பல ஊகப்புனைவுகளின் வகையாகும், இது பெரும்பாலும் நிஜ உலக புராணங்கள் மற்றும் நாட்டுப்புற கதைகளால் ஈர்க்கப்படுகிறது. இதன் ஆரம்பம் வாய்வழி மரபுகளில் உள்ளன, பின்னர் அவை கற்பனை இலக்கியமாகவும் நாடகமாகவும் மாறியது. இது இருபதாம் நூற்றாண்டிலிருந்து திரைப்படங்கள், தொலைக்காட்சி, வரைகதை புதினங்கள், மங்கா மற்றும் நிகழ்பட ஆட்டங்கள் உள்ளிட்ட பல்வேறு ஊடகங்களில் பல வடிவங்களில் கனவுருப்புனைவுகள் படைக்கப்படுகின்றன.  
பரவலர் கலாச்சாரத்தில் கனவுருப்புனைவு வகை ஒரு முக்கியமான பங்கை வகிக்கின்றது. பெரும்பாலான கனவுருப்புனைவு மந்திரம் மற்றும்பிற இயற்கைக்கு அப்பாற்பட்ட சக்திகளை கொண்டுள்ளது. இது பெரும்பாலும் அறிவியல் புனைவு மற்றும் திகில் புனைவுவுடன் ஒப்பிடப்படுகிறது, ஏனெனில் அவை ஊகப்புனைவுளின் முக்கிய வகைகளாகும்.  
பல கனவுருப்புனைவுத் திரைப்படங்கள் நாவல்களின் தழுவல்களை கொண்டது. குறிப்பாக பீட்டர் ஜாக்சன் இயக்கிய த லோட் ஒவ் த ரிங்ஸ் மற்றும் ஹாரி ஆரி பாட்டர் திரைப்படங்கள் இரண்டும் சினிமா வரலாற்றில் அதிக வசூல் செய்த திரைப்படங்கள் ஆகும். இதற்கிடையில் டேவிட் பெனியோஃப் மற்றும் டி. பி. வெயிஸ் ஆகியோர் புத்தகத்தை அடிப்படை யாக தயாரித்த கேம் ஆஃப் த்ரோன்ஸ் என்ற நாடகத் தொடர் தொலைக்காட்சி துறையில் மிக பெரியவெற்றியை அடைந்தது.
# இந்தியா ஹவுஸ் (இலண்டன்)

**இந்தியா ஹவுஸ்** (*India House*) பிரித்தானியப் பேரரசின் தலைநகரமான இலண்டனில் கல்வி பயிலும் இந்திய மாணவர்கள் தங்குமிடமாகவும் மற்றும் இந்திய விடுதலை இயக்கம் தொடர்பாக ஒன்று கூடி விவாதிக்கும் இடமாகவும் விளங்கியது. இது 1905 முதல் 1910 வரை வடக்கு இலண்டனின் குரோம்வெல் பகுதியின் ஹைகேட் பகுதியில் இயங்கியது. இந்தியா ஹவுசை நிறுவியவர் குஜராத்தின், மாண்டவியில் பிறந்த சியாம்ஜி கிருஷ்ண வர்மா என்ற வழக்கறிஞர் ஆவார்.
மேலும் இவ்விடுதியை மிதவாத, தீவிரவாத இந்திய அரசியல்வாதிகளும் மற்றும் விநாயக் தாமோதர் சாவர்க்கர், வ. வே. சுப்பிரமணியம் போன்ற இந்தியப் புரட்சியாளர்களும் பயன்படுத்திக் கொண்டனர்.  
இந்தியா ஹவுசுடன் தொடர்புடைய மதன் லால் திங்கரா என்ற இந்தியப் புரட்சியாளர், இலண்டனில் வாழும், இந்தியாவிற்கான பிரித்தானிய அமைச்சர் வில்லியம் ஹட் கர்சன் வைலியை படுகொலை செய்தார். இக்கொலையை விசாரணை செய்த இலண்டன் காவல் துறை, கொலையில் இந்திய ஹவுசின் பங்களிப்பு மற்றும் கொலை செய்தவர் கண்டுபிடிக்கப்பட்டதால், இந்தியா ஹவுசை பிரித்தானிய அரசு மூட ஆனையிட்டது.  
நினைவு மையம், மாண்டவி, கட்ச் மாவட்டம், குஜராத்]]
# விக்கிப்பீடியா:Statistics/June 2020

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# மெத்தீனியம்

**மெத்தீனியம்** *(Methenium)* என்பது என்ற மூலக்கூற்று வாய்ப்பாட்டால் விவரிக்கப்படும் ஒரு நேர்மின் அயனியாகும். கரிம வேதியியலில் மெத்திலியம், கார்பீனியம், மெத்தில் நேர்மின் அயனி, புரோட்டானேற்ற மெத்திலீன் என்ற பல பெயர்களாலும் அழைக்கப்படுகிறது. ஒரு புரோட்டான் சேர்க்கப்பட்ட மெத்திலீன் உருபாக (:CH2) அல்லது ஓர் எலக்ட்ரான் நீக்கப்பட்ட மெத்தில் உருபாக (•CH3) இந்த அயனியைப் பார்க்க முடியும். நேர்மின் கார்பனும் ஈனியம் அயனியும் சேர்ந்து எளிய கார்பீனியம் அயனிகள் உருவாகின்றன.
# சர்தார் ராவாஜி ராணா

**சர்தார் சிங் ராவாஜி ராணா** (**Sardarsinhji Ravaji Rana**) (1870–1957), சுருக்கமாக எஸ். ஆர். ராணா (**S. R. Rana**) என அழைக்கப்படுவார். இவர் இந்திய விடுதலைப் போராட்ட வீரரும், பாரிஸ் இந்தியச் சமூகத்தின் நிறுவன உறுப்பினரும் மற்றும் இந்தியத் தன்னாட்சி இயக்கத்தின் துணைத் தலைவராக இருந்தவர்.
# சியாம்ஜி கிருஷ்ண வர்மா

இதழ், செப்டம்பர், 1908, இலண்டன்]]  
கட்டிட மாதிரி, மாண்டவி, கட்ச் மாவட்டம், குஜராத்]]  
**சியாம்ஜி கிருஷ்ன வர்மா** (**Shyamji Krishna Varma**) (4 அக்டோபர் 1857 – 30 மார்ச் 1930) இந்திய விடுதலைப் புரட்சியாளரும், வக்கிறிஞரும், இதழியளாரும், இந்தியத் தன்னாட்சி இயக்கம், இலண்டன் இந்தியா ஹவுஸ் நிறுவனத் தலைவர்களில் ஒருவரும், தி இந்தியன் சோசியாலஜிஸ்ட் எனும் ஆங்கில மொழி மாத இதழின் ஆசிரியவரும் ஆவார்.
# சியாம்ஜி கிருஷ்ண வர்மா

## கல்லூரி வாழ்க்கை

ஆங்கிலேய சமஸ்கிருத மொழி ஆய்வாரான மானியர் வில்லியம்ஸ் பரிந்துரையின் பேரில், சியாம்ஜி கிருஷ்ண வர்மா 25 ஏப்ரல் 1879-இல் ஆக்சுபோர்டு பால்லியோல் கல்லூரியில் இளங்கலை வகுப்பு படித்தார். 1853-இல் இளங்கலை படிப்பு முடித்தவுடன், இராயல் ஆசியாடிக் சொசைடியில் இந்தியாவில் எழுதும் முறை தோன்றிய வரலாறு எனும் தலைப்பில் உரையாற்றினார். 1861-இல் பெர்லினில் நடைபெற்ற கீழ்திசையாளர்களின் மாநாட்டில் இந்தியர்கள் சார்பாக கலந்து கொண்டார்.  
1885-இல் இந்தியா திரும்பிய சியாம்ஜி கிருஷ்ண வர்மா வழக்கறிஞர் தொழில் துவக்கினார். பின்னர் இரத்லம் சமஸ்தானத்தின் தலைமை அமைச்சராக பணியாற்றினார். பின்னர் அப்பதவியிலிருந்து விலகி அஜ்மீரில் வழக்கறிஞர் தொழில் துவக்கினார். 1893 முதல் 1895 முடிய உதய்ப்பூர் இராச்சியத்தின் ஆலோசகராக பணியாற்றினார். பின்னர் ஜுனாகாத் இராச்சியத்தின் திவானாக 1897 முடிய பனிபுரிந்தார்.
# சியாம்ஜி கிருஷ்ண வர்மா

## அரசியல் நடவடிக்கைகள்

1905-இல் இந்திய விடுதலை குறித்து மக்களிடையே அரசியல் விழிப்புணர்வு பரப்புரைக்காக தி இந்தியன் சோசியாலஜிஸ்ட் எனும் மாத இதழை ஆங்கிலத்தில் வெளியிட்டார்.
18 பிப்ரவரி 1905-இல் இந்தியத் தன்னாட்சி இயக்கத்தின் நிறுவ்னத் தலைவர்களில் ஒருவராக இருந்தார்.
1908-இல் பிரித்தானியாவில் வாழும் இந்திய மாணவர்கள், இளைஞர்கள் மற்றும் இந்திய விடுதலைப் போராட்ட வீர்ர்கள் கூடிப்பேசுவதற்கு, இலண்டனில் இந்தியா ஹவுசை நிறுவினார்.
# இரண்டாம் சேத்தி

**இரண்டாம் சேத்தி** (**Seti II** or **Sethos II**) பண்டைய எகிப்தின் புது எகிப்து இராச்சியத்தை ஆண்ட பத்தொன்பதாம் வம்சத்தின் ஆறாம் பார்வோன் ஆவார். இவர் புது எகிப்திய இராச்சியத்தை கிமு 1203 முதல் கிமு 1197 முடிய 6 ஆண்டுகள் மட்டுமே ஆண்டார்.இவரது ஆட்சியின் துவக்கத்தில் இவரது ஒன்றுவிட்ட சகோதரனும் அரியணைப் போட்டியாளரான **அமென்மெஸ்சி** எனும் **அமென்மோஸ்** மேல் எகிப்திற்கு பார்வோனாக கிமு 1202 முதல் கிமு 1199 முடிய 3 ஆன்டுகள் ஆன்டார்.  
கில் இரண்டாம் சேத்தி நிறுவிய கல்தூபி]]  
கில் இரண்டாம் சேத்தியின் கோயில்]]
# இரண்டாம் சேத்தி

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் இரண்டாம் சேத்தி மம்மியும் எடுத்துச் செல்லப்பட்டது.
# இரண்டாம் சேத்தி

## இதனையும் காண்க

- புது எகிப்து இராச்சியம்
- பண்டைய எகிப்திய அரசமரபுகள்
# இரண்டாம் சேத்தி

## ஆதார நூலகள்

- Gabriella Dembitz, The Decree of Sethos II at Karnak : Further Thoughts on the Succession Problem after Merenptah, in: In: K. Endreffy – A. Gulyás (eds.): Proceedings of the Fourth Central European Conference of Young Egyptologists. 31 August - 2 September 2006, Budapest. Studia Aegyptiaca 18. 91 – 108, 2007.